**R O M Â N I A**



**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

Proiect

(nu produce efecte juridice)

**PRIMAR,**

**Soós Zoltán**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2021**

**privind darea în administrare a unor terenuri şi baze sportive aflate în administrarea Municipiului Târgu Mureş, către Clubul Sportiv Municipal Târgu Mureş**

***Consiliul local al municipiului Târgu Mureş, întrunit în şedinţă ordinară de lucru,***

**Având în vedere:**

Referatul de aprobare nr. 20688 din 16.03.2021 iniţiat de Primarul Municipiului Târgu Mureș, prin Direcţia Juridică Contencios Administrativ și Administrație Publică Locală, Serviciul Juridic Contencios Administrativ şi Direcţia Activităţi Social-Culturale şi Comerciale, privind darea în administrare a unor terenuri şi baze sportive aflate în administrarea Municipiului Târgu Mureş, către Clubul Sportiv Municipal Târgu Mureş

Raportul Comisiilor de specialitate din cadrul Consiliului local municipal Târgu Mureş,

**În conformitate cu prevederile:**

**-** art. 30 din Legea nr. 69/2000 legea educaţiei fizice şi sportului,

- art. 867-870 din Legea nr. 287/2009 privind Codul Civil, republicată,

**-** art. 108, art. 287 alin. (1) lit. b, art. 297 alin. (1) lit. a, art. 298-300 din O.U.G. nr. 57/2019 privind Codul administrativ, cu modificările și completările ulterioare;

- art.129 alin. (2) lit. c, alin. (6) lit. b din O.U.G. nr. 57/2019 privind Codul administrativ, cu modificările și completările ulterioare;

**În considerarea** prevederilor art. 129 alin. (1), art. 136 alin. (1), art. 139 alin.(1) şi alin. (3) lit. g și ale art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,

**H o t ă r ă ş t e** :

**Art.1.** Se aprobădarea în administrare a unor terenuri şi baze sportive aflate în administrarea Municipiului Târgu Mureş, către Clubul Sportiv Municipal Târgu Mureş, conform Anexei 1 care face parte integrantă din prezenta hotărâre, începând cu data de 10.05.2021, prin proces-verbal de predare primire.

**Art. 2.** Datele de identificare ale bunurilor care fac obiectul dării în administrare, valoarea de inventar precum şi destinaţia acestora, se regăsesc în anexa 1.

**Art. 3.**Se aprobă Contractul de dare în administrare, prevăzut în Anexa 2, care face parte integrantă din prezenta hotărâre.

**Art.4.** Cu aducerea la îndeplinire a prevederilor prezentei hotărâri se încredinţează Executivul Municipiului Târgu Mureş prin Direcţia Economică, prin Serviciul Public de Utilităti Municipale, Serviciul Administraţia Complexului de Agrement şi Sport Mureşul, Direcţia Activităţi Social-Culturale şi Comerciale şi Clubul Sportiv Municipal Târgu Mureş.

**Art.5.** În conformitate cu prevederile art.252 alin.(1) lit. c) și ale art.255 din O.U.G.nr.57/2019 privind Codul administrativ, cu modificările și completările ulterioare, precum și ale art.3, alin.(1) din Legea nr.554/2004 privind Contenciosul administrativ, cu modificările și completările ulterioare, prezenta hotărâre se înaintează Prefectului Județului Mureș.

**Viză de legalitate**

**p. Secretarul General al Municipiului Târgu Mureș,**

**Szövérfi László**